אוניברסיטת דיסבורג-אסן

אוניברסיטת דיסבורג-אסן (בגרמנית: Universität Duisburg-Essen) היא אוניברסיטה השוכנת בערים דיסבורג ואסן במדינת נורדריין-וסטפאליה, גרמניה. האוניברסיטה הוקמה בשנת 2003 תוך מיזוג אוניברסיטת דיסבורג ואוניברסיטת אסן.<ref></ref>

אוניברסיטת דיסבורג-אסן היא בין עשר האוניברסיטאות הגרמניות הגדולות ביותר. בשנת 2018 למדו בה למעלה מ-43,000 סטודנטים ב-12 פקולטות.<ref></ref>

== היסטוריה ==
=== אוניברסיטת דיסבורג ===
סיפורה של האוניברסיטה מתחיל בשנת 1555, כאשר הדוכס יוּלִיך-קְלֵֵבה-בֵרְג (Jülich-Kleve-Berg) וילהלם החמישי החליט להקים אוניברסיטה בדוכסות. הניסיון לא צלח, והאוניברסיטה נפתחה רק 90 שנה לאחר מכן, לאחר שהדוכסות של קלבה עברה לשליטתו של הנסיך פרידריך וילהלם. הפתיחה הרשמית התקיימה ב־14 באוקטובר 1655, הרקטור הראשון היה יוהאן קלודברג. באוניברסיטה היו ארבע פקולטות – תאולוגיה, רפואה, משפט ואמנויות חפשיות. היא נחשבה לאחת האוניברסיטאות המובילות במערב פרוסיה. אך הפריחה לא נמשכה הרבה זמן – תוך כמה עשורים בלבד התחרות עם האוניברסיטאות ההולנדיות הפכה משמעותית, עם הזמן האוניברסיטה איבדה את מעמדה וב־18 באוקטובר 1818 נסגרה רשמית בצו של פרדריק וילהלם השלישי.<ref></ref> במקביל נוסדה אוניברסיטת בון, שירשה את מרבית הספרייה של אוניברסיטת דיסבורג.
בית החולים האוניברסיטאי באסן
בשנים 1818–1891 לא היו קיימים מוסדות להשכלה גבוהה בדיסבורג. בשנת 1891 הועבר בית הספר המטלורגי של ריין-וסטפאליה מבוכום לדויסבורג. מאוחר יותר הוא הפך ל"בית הספר המלכותי לפרוסיה להנדסת מכונות ומטלורגיה", ששמו שונה בשנת 1938 ל"בית הספר הממלכתי להנדסה".

בשנת 1960 החליטה ממשלת גרמניה להעביר את האקדמיה לחינוך מקֵטְווִיג (כיום שכונה באסן) לדיסבורג. לאחר המעבר בשנת 1968, נקרא המוסד החינוכי החדש "אוניברסיטת רוהר לחינוך".

מוסדות חינוך אלה היוו את הבסיס של Gesamthochschule Duisburg שנפתח בשנת 1972. הרקטור הראשון היה פרופסור הלמוט שְרַיי. בשנת 1994 החליט סנאט האוניברסיטה לשנות את שמה ל"אוניברסיטת גרארדוס מרקטור" (Gerhard-Mercator-Universität), כהכרה בהישגיו של המדען שהיה פרופסור בגימנסיה האקדמית דויסבורג בסוף המאה ה-16. פתיחת האוניברסיטה הייתה חלק ממדיניות פיזור האוניברסיטאות של הממשלה המחוזית.

=== אוניברסיטת אסן ===
בית הספר האוניברסיאי הגבוה באסן (Universität- Gesamthochschule Essen) הוקם בשנת 1972. הקמתו הייתה חלק ממדיניות מדינת נורדריין-וסטפאליה של שינוי ארגוני באזור הרוהר והמעבר מכריית פחם ותעשיית פלדה למגזרים לא תעשייתיים.

הקמפוס נבנה בצורת מלבן בקצה הצפוני של העיר העתיקה באסן, באתר החלק ההרוס בעבר של רובע העבודה זֵֵגֵרוֹת (Segeroth). זה נעשה על מנת לשלב סטודנטים בחיים העירוניים. בית החולים האוניברסיטאי אסן, שנמצא בדרום, באזור הולסטרוזן, הפך גם הוא לחלק מבית הספר האוניברסיטאי. בית החולים, שנוסד בשנת 1909, הפך בשנת 1963 לפקולטה הרפואית השנייה של אוניברסיטת מינסטר, בשנת 1967 הועבר לאוניברסיטת רוהר בוכום, שהוקמה באותה תקופה, ולבסוף, בשנת 1972, הפך לחלק מ-Gesamthochschule Essen. כך בית הספר הגבוה של אסן, יחד עם Gesamthochschule של דיסלדורף, הפכו ל- Gesamthochschule היחידים בנורדריין-וסטפאליה שנכלל בהם בית חולים אוניברסיטאי.

בשנת 1972, חלק מ-Folkwang-Hochschule (היום אוניברסיטת פולקוואנג לאמנויות) הוכפף ל-Universität-Gesamthochschule Essen, אך הופרד בשנת 2007, אם כי בנייניו עדיין ממוקמים בקמפוס של אוניברסיטת אסן.

בנוסף, לבית הספר האוניברסיטאי הגבוה צורף "בית הספר הגבוה לחינוך של אסן" (Pädagogische Hochschule Essen) הממוקם ברוּטֵנשַייד; "בית הספר הגבוה להנדסת מכונות" ("Fachhochschule für Maschinenbau") בשוּטצֵנבַאן ו"בית הספר הגבוה לבנייה" ("Fachhochschule für Bauwesen") ברובע מוֹלטקֵה. חוץ מבנייני בית הספר לחינוך, כל המבנים משמשים כיום את האוניברסיטה.

עם הזמן בית הספר האוניברסיטאי התפתח לאוניברסיטה מן השורה.

=== מיזוג האוניברסיטאות ===
מיזוג האוניברסיטאות הוצע לממשלה האזורית על ידי נשיאי שתי האוניברסיטאות כדי לאחד כוחות ולהשתמש בפוטנציאל משותף. אף על פי כן, הדיון בבפרטי התהליך לא היה קל.<ref>[http://www.landtag.nrw.de/portal/WWW/dokumentenarchiv/Dokument/MMZ13-1646.pdf?von=1&bis=0 landtag.nrw.de]</ref> מבחינה משפטית, המיזוג עוגן בחוק של Landtag של נורדריין-וסטפאליה מיום 18 בדצמבר 2002.<ref>[http://www.landtag.nrw.de/portal/WWW/GB_II/II.2/Gesetzesdokumentation/Startseite_Gesetzesdokumentation/Numerische_und_Titeluebersicht_13._WP/053/index.jsp Landtag NRW: GED Online – Gesetz Nr. 13/53]</ref>

לאחר איחוד האוניברסיטאות חולקו תחומי הלימוד כדלקמן: רפואה וחינוך נלמדים באסן, הנדסה ומדעי החברה – בדויסבורג. תוכניות כמו מדעי המחשב וכלכלה קיימות בשני הקמפוסים. בחלק מהמקרים על התלמידים להשתתף בקורסים בשני הקמפוסים. אוטובוס שאטל אוניברסיטאי נוסע בקביעות בין הקמפוסים.
פנורמת קמפוס אסן
ספריית האוניברסיטה מורכבת משש תת-ספריות ייעודיות השוכנות בשתי הערים. בשנת 2008 נפתח בניין חדש של הפקולטה לכימיה (S07) בקמפוס אסן, בו נמצאים למעלה ממאה מעבדות מודרניות. כחלק מהארגון מחדש הועבר הגן הבוטני של האוניברסיטה לגרוגה - פארק (Grugapark) באסן.

בשנת 2016 נכללה האוניברסיטה ברשימת Times Higher Education בין 250 הטובות בעולם.<ref></ref><ref></ref> באותה שנה הוא דורג במקום ה-17 ברשימת האוניברסיטאות הטובות ביותר שקיימות פחות מ־50 שנה.

האוניברסיטה משתתפת בתוכנית ארסמוס. היא גם חלק מרשת האוניברסיטאות האירופיות AURORA.<ref></ref>

== מבנה ניהולי ==
כיום, באוניברסיטה קיימות 12 פקולטות:
* הפקולטה למדעי הרוח
* הפקולטה למדעי החברה
* הפקולטה לחינוך
* הפקולטה לאמנות ועיצוב
* הפקולטה לעסקים וכלכלה
* בית הספר למנהל ע"ש מרקטור
* הפקולטה למתמטיקה
* הפקולטה לפיזיקה
* הפקולטה לכימיה
* הפקולטה לביולוגיה וגאוגרפיה
* הפקולטה להנדסה
** המחלקה למדעי הבניין
** המחלקה להנדסת חשמל וטכנולוגיית מידע
** המחלקה למדעי המחשב ומדעים קוגניטיביים
* פקולטה לרפואה

בסך הכל קיימות באוניברסיטה 244 תוכניות לימוד.

== מחקר ==
=== תחומי מפתח ===
האוניברסיטה שמה דגש על ארבעה תחומי מחקר עיקריים:<ref>https://www.uni-due.de/de/forschung/profilschwerpunkte.php</ref>
* ננוטכנולוגיה
* ביו-רפואה
* מערכות עירוניות (Urbane Systeme)
* שינויים בחברה המודרנית (Wandel von Gegenwartsgesellschaften)

על-פי המרכז הגרמני לפיתוח אוניברסיטאות (Centrum für Hochschulentwicklung), בשנת 2009 פעילות המחקר בתחומים הבאים הוכרה כמשמעותית ודורגה גבוה בקרב האוניברסיטאות הגרמניות:
* מנהל עסקים (הפקולטה לכלכלה)
* חינוך (סגל מדעי החינוך)
* מתמטיקה (הפקולטה למתמטיקה)

=== מכונים מדעיים מרכזיים ===
* ברית המחקר במזרח אסיה (Alliance for Research on East Asia" ,AREA Ruhr", הברית למחקר על מזרח אסיה, יחד עם אוניברסיטת Ruhr בבוכום)<ref>https://www.area-ruhr.de/</ref>
* המכון ללימודי מזרח אסיה ("Institut für Ostasienwissenschaften", "IN-EAST")<ref>https://www.uni-due.de/in-east/</ref>
* מכון ארווין האן לתהודה מגנטית ("Erwin L. Hahn Institute für Magnetresonanz", יחד עם אוניברסיטת ניימכן)<ref>http://hahn-institute.de/</ref>
* המכון למתמטיקה ניסיונית (IEM)
* המרכז הבינתחומי ללימודי שילוב והגירה (InZentIm)<ref>http://www.inzentim.de/</ref>
* המרכז הבינתחומי לננו-אנליסטיקה (ICAN)<ref></ref>
* המרכז הבינתחומי למחקר חינוכי (IZfB)<ref>https://www.uni-due.de/de/campusaktuell.php?id=6096</ref>
* המכון התרבותי והמדעי של אסן (בשיתוף עם אוניברסיטאות בוכום ודורטמונד)<ref>http://www.kwi-nrw.de/</ref>
* המכון הגרמני-צרפתי לאוטומציה ורובוטיקה (IAR)
* המרכז למדעים וסימולציות חישוביות (CCSS)<ref>http://www.uni-due.de/ccss</ref>
* המרכז לחקר מים וסביבה (ZWU)<ref>http://www.uni-due.de/zwu/</ref>
* המרכז לחקר שיתופי פעולה גלובלי (нем. <span style="font-style:italic;" lang="de">"Käte Hamburger Kolleg"</span>)<ref>http://www.gcr21.org/ Webseite des Käte Hamburger Kolleg / Centre for Global Cooperation Research</ref>
* המרכז לחקר כלכלת הבריאות (CINCH)
* מרכז לוגיסטיקה ותחבורה (ZLV)<ref>https://www.uni-due.de/zlv/</ref>
* המרכז לביוטכנולוגיה רפואית (ZMB)<ref>https://www.uni-due.de/zmb/</ref>
* המרכז לשילוב ננו (CeNIDE)<ref>http://www.cenide.de/</ref>
* המרכז למחקר אמפירי בחינוך (ZeB)
* מכללת אסן ללימודי מגדר (нем. <span style="font-style:italic;" lang="de">"Essener Kolleg für Geschlechterforschung"</span>, EKfG) <ref>https://www.uni-due.de/ekfg/</ref>

=== מוסדות קשורים ===
* paluno, מכון רוהר לתוכנה<ref></ref><ref></ref>
* המרכז לחקר הטקסטיל הצפון-מערבי הגרמני (DTNW)<ref></ref>
* המרכז לפיתוח מערכות ספינות ומערכות תובלה (DST)<ref></ref>
* מרכז המחקר הכלכלי באסיה ואזור האוקיינוס השקט (FIP)<ref></ref>
* המכון לטכנולוגיית אנרגיה וסביבה (IUTA)<ref></ref>
* המכון לטכנולוגיה סלולרית ולוויינית (IMST)<ref></ref>
* המכון לקידום בריאות ומניעת מחלות (IPG)<ref></ref>
* מכון לחקר המים במזרח ריין-וסטפאליה<ref></ref>
* מכון ריין-רהר למחקר חברתי וייעוץ מדיניות (RISP)<ref></ref>
* מכון סולומון לודוויג שטיינהיים להיסטוריה יהודית-גרמנית (StI)<ref></ref>
* מרכז טכנולוגיה לתאי דלק (ZBT)<ref></ref>

== רקטורים ==
* ינואר 2003–ספטמבר 2003 – היינר קלפנר (יוזם התאחדות האוניברסיטאות)
* אוקטובר 2003–מרץ 2008 – לותר צכלין (הרקטור הראשון)
* החל מאפריל 2008 – אולריך רדטקה

== ראו גם==
* חבל הרוהר

==קישורים חיצוניים==

* 

== הערות שוליים ==

קטגוריה:דיסבורג
קטגוריה:אסן
קטגוריה:גרמניה: אוניברסיטאות ומכללות
קטגוריה:אורורה (רשת אוניברסיטאות)